
850 de milioane de euro, ajutor de stat mascat 
primit de Gruia Stoica prin Rolling Stock 

Afacerile derulate de Gruia Stoica prin Rolling Stock nu sunt dintre cele mai 
“ortodoxe”. În 17 ani de când există compania mixtă Rolling Stock, patronul Grup 
Feroviar Român, Gruia Stoica, a primit un ajutor de stat mascat de peste 850 de 
milioane de euro. În vreme ce Gruia Stoica este ţinut în braţe de autorităţile 
statului, CFR Marfă este "vânată” să restituie ajutorul de stat de doar 200 de 
milioane de euro primit la privatizarea eșuată din 2013. 


Operatorul feroviar naţional CFR Marfă este pus de ANAF să-și vândă la licitație 
vagoanele, locomotivele și alte active pentru a înapoia ceea ce se consideră a fi un 
ajutor de stat necuvenit, ba chiar ilegal. În acest răstimp, patronul GFR, Gruia Stoica, 


stă bine-mersi și încasează tot un ajutor de stat, dar mascat, și a cărui valoare crește 
în fiecare zi. 


Scopul iniţial al companiei a fost trecut pe linie moartă 


La înfiinţarea sa, în anul 2007, Rolling Stock Company (RSCO) avea ca scop declarat 
repararea vagoanelor și locomotivelor CFR Marfă, pe care apoi să le utilizeze pentru 
transporturi feroviare internaţionale. Tocmai pentru a răspunde din punct de vedere 
tehnic tuturor cerinţelor impuse de administraţiile feroviare vecine, în noua societate 
au fost aduse cele mai performante unităţi de material rulant de care dispunea CFR 
Marfă la acel moment. 


Numai că scopul declarat nu a fost niciodată (ori extrem de rar) respectat, iar 
vagoanele și locomotivele RSCO au circulat și circulă în trafic intern, pe reţeaua CFR 
SA. În plus, prin manevre succesive, Gruia Stoica a preluat controlul complet al 
conducerii executive a societăţii mixte, iar reprezentanţii CFR Marfă nu mai au practic 
niciun cuvânt de spus. 


Vagoanele sunt închiriate la GFR pentru opt euro pe zi. 
Preţul pieţei este de 25 de euro 
În aceste condiţii, oamenii șefului GFR din conducerea RSCO semnează tot ce 


dispune acesta, inclusiv închirierea la prețuri modice a vagoanelor și locomotivelor. 
Inchiriere care se face, cum altfel?, către GFR. 


Surse din conducerea RSCO au precizat pentru Club Feroviar, sub protecţia 
anonimatului, la ce tarife se închiriază vagoanele și locomotivele societăţii (de fapt, 


ale CFR Marfă, căci Gruia Stoica n-a venit cu nicio unitate de material rulant) către 
Grup Feroviar Român. 


Un vagon este închiriat cu tariful de opt euro pe zi, în condiţiile în care preţurile 
practicate pe piaţă sunt în medie de 25 de euro. Rezultă deci o diferenţă de 17 
euro/vagon/zi. Făcând un calcul simplu, în condiţiile în care RSCO închiriază către 
GFR aproximativ 6.000 de vagoane, rezultă că în cei 17 ani de la înfiinţarea 
companiei Gruia Stoica a beneficiat de o diferenţă de 632.910.000 de euro. În acești 
ani, preţurile pe piaţa închirierilor de material rulant au avut fluctuații 
nesemnificative, deci calculul făcut prin extrapolare este corect. 


RSCO închiriază către GFR locomotive "mai ieftine” cu 
450 de euro pe zi 


Ingineria financiară este bănoasă (pentru Gruia Stoica, nu pentru statul român, prin 
CFR Marfă, și atunci când vine vorba de locomotive. Acestea sunt închiriate de RSCO 
către GFR cu tariful de 2.750 de lei pe zi, echivalentul a 550 de euro. Pe piaţa liberă, 
închirierea unei locomotive costă între 800 și 1.200 de euro pe zi, în funcţie de starea 
ei și de caracteristicile tehnice. Putem deci lua în calcul o medie de 1.000 de euro pe 
locomotivă ca tarif de închiriere, caz în care rezultă o diferenţă de 450 de euro pe 
bucată, bani care intră în conturile lui Gruia Stoica. 


Și în acest caz am făcut calculul, luând în considerare cele 80 de locomotive 
închiriate de Rolling Stock Company către Gruia Stoica și cei 17 ani de când 
funcţionează societatea constituită de CFR Marfă și GFR. Rezultatul a fost de 
223.380.000 de euro. 


856.290.000 de euro = suma primită imoral de Gruia 
Stoica prin Rolling Stock 


Făcând adunarea între cele două valori, de la vagoane și locomotive, obținem suma 
de 856.290.000 de euro. 


Bani care au ajuns doar în conturile Grup Feroviar Român și ale celorlalte firme din 
Grampet Group. Pe de altă parte, societăţii de stat CFR Marfă nu-i revine mai nimic, 
în afară de pierderi. 


Totul în condiţiile în care patronul GFR a susţinut întotdeauna că, prin intermediul 
RSCO, aduce profit societății de stat CFR Marfă. De fapt, în fiecare an profitul a fost 
"reinvestit", adică s-au dus mai mulți bani către GFR și firmele din Grupul Grampet. 


Bogdan Chiriţoiu închide ochii la distorsionarea pieţei. 
Gruia Stoica își umflă conturile 


Trebuie luat în considerare și un alt aspect, și anume că reparaţiile la locomotivele și 
vagoanele din patrimoniul RSCO sunt făcute tot la firme din Grupul Grampet, 
controlat de Gruia Stoica, cum ar fi Reloc Craiova sau REVA Simeria. Or, în ceea ce 
privește preţurile la care au fost făcute aceste reparaţii, conducerea CFR Marfă 
(proprietara de drept a materialului rulant) nu are niciun control. Dacă facturile 


pentru reparații au fost “umflate”, ajutorul de stat de care a beneficiar Gruia Stoica în 
toţi acești 17 ani ar putea fi mult mai mare decât suma calculată de noi mai sus, de 
peste 850 de milioane de euro. 


Autorităţile statului, și în special Consiliul Concurenţei, condus de Bogdan Chiriţoiu, 
închid astfel ochii la o distorsionare a pieței de închiriere de material rulant feroviar. 
În paralel, așa cum am arătat, CFR Marfă este "vânată” să restituie ajutorul de stat 
din 2013, de la privatizarea eșuată al cărei protagonist a fost același Gruia Stoica. 
Care ajutor de stat a fost de numai 200 de milioane de euro, restul până la 570 de 
milioane de euro fiind penalități. 


Grindeanu a fost avertizat și de conducerea CFR Marfă, și 
de sindicate 


In final, mai trebuie menţionat faptul că oamenii puși de Gruia Stoica în conducerea 
RSCO refuză să pună la dispoziţia celuilalt acționar, CFR Marfă, informaţiile 
referitoare la contractele încheiate. 


Ministrul Transporturilor, Sorin Grindeanu, a fost avertizat asupra acestui aspect, dar 
și asupra faptului că la RSCO se petrec lucruri nu tocmai în regulă, atât de către 
conducerea CFR Marfă, cât și de președintele Federaţiei Mecanicilor de Locomotivă, 
lulică Măntescu. Deocamdată însă, ministrul tace. 


Ce face Ciolacu? 


Toată această situaţie ar trebui să ajungă și pe masa premierului Marcel Ciolacu, care 
se vaită mereu de lipsa de bani de la bugetul de stat, și pe cea a lui Marcel Boloș, 
ministrul Finanţelor, care reclamă neprofitabilitatea companiilor de stat. 


Cu jumătate din suma primită imoral (până acum) de Gruia Stoica prin Rolling Stock 
(dacă este ilegal ar trebui să constate organele abilitate ale statului), CFR Marfă ar 
putea fi salvată, mai ales că în ultimii doi ani societatea este pe profit operaţional. 


“ajutor de stat bogdan chiritoiu cfr marfa coruptie +gruia stoica 


4Psd rolling stock +sorin grindeanu 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Florian Coldea, un cap al mafiei din serviciile secrete trădătoare de ţară, anchetat de DNA 
Aroganţă. Pune taxe mai mari, dar are pantofi de 1.500 de euro. Este Marcel 


Mihai Enache trage semnalul de alarmă: Falimentul STB este ţinut la secret! Primăria condusă de 
Nicușor Dan are o datorie de 500 milioane lei, la care se adaugă o datorie de 1,2 miliarde lei 
DNA anchetează Reţeaua „Albanezu” 


Hunedoara, de la mândria ţării la o întindere de  |ujian Cristache, șeful părinţilor din România și 


ruine societatea civilă a PSD, a trecut la PNL! 
Giurgiu, un muzeu în aer liber! Capitalismul de Vicepreședintele PSD Caraș-Severin, lonuţ 
cumetrie promovat de bandiții din PNL și PSD Mihai Popovici, un “țepar” certat cu legea — 
ne-a lăsat în sărăcie lucie partea | 


Dezastru fără precedent al finanţelor publice. Ciolacu jefuiește ţara: +21% la salarii şi +27% la bunuri 
Şi servicii 

Noi detalii despre moartea Raisei, fetita de 2 ani găsită moartă pe un câmp în judeţul Dolj: Copila 
avea părinţii plecaţi la muncă în străinătate și fusese lăsată în grija unei bunici bătrâne 


Scumpiri record: Ciolacu îi face pe români să plece din ţară ! 


Campanie cu năbădăi: Perla USR, Clotilde Armand vizată de un nou dosar penal 


Recent Popular Comments 


Olandezii de la Damen bagă Șantierul Naval Mangalia în faliment 


O 6 ore în urmă 


Nicușor Dan neagă legătura cu Florian Coldea, dar generalul negru o confirmă 


O 6 ore în urmă 


Nelu Tătaru, racolat de Securitate în timpul liceului. Maior și Coldea l-au acoperit în timpul 
verificărilor SRI 


O 6 ore în urmă 


Ciolacu dă semnalul trimiterii unui sistem Patriot în Ucraina 


O 7 ore în urmă 


Adrian Videanu şi loan Niculae scapă de pușcărie 


O 11 ore în urmă 


